CELEX: 32005R1356
Language: sk
Date: 2005-08-18
Title: Nariadenie Komisie (ES) č. 1356/2005 z 18. augusta 2005, ktorým sa mení a dopĺňa príloha I k nariadeniu Rady (EHS) č. 2377/90 určujúcemu postup Spoločenstva pri stanovení maximálnych limitov rezíduí veterinárnych liečiv v potravinách živočíšneho pôvodu, pokiaľ ide o kyselinu oxolínovú a morantel   (Text s významom pre EHP)

19.8.2005   
            
            
               SK
            
            
               Úradný vestník Európskej únie
            
            
               L 214/3
            
         
      NARIADENIE KOMISIE (ES) č. 1356/2005
   z 18. augusta 2005,
   ktorým sa mení a dopĺňa príloha I k nariadeniu Rady (EHS) č. 2377/90 určujúcemu postup Spoločenstva pri stanovení maximálnych limitov rezíduí veterinárnych liečiv v potravinách živočíšneho pôvodu, pokiaľ ide o kyselinu oxolínovú a morantel
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho článok 2,
   so zreteľom na stanovisko Európskej agentúry pre lieky, vyjadrené Výborom pre veterinárne liečivá,
   keďže:
   
               (1)
            
            
               Všetky farmakologicky účinné látky, ktoré sa používajú v Spoločenstve vo veterinárnych liečivách určených na podávanie zvieratám chovaným na účely produkcie potravín sa hodnotia v súlade s nariadením (EHS) č. 2377/90.
            
         
               (2)
            
            
               Kyselina oxolínová bola zaradená do prílohy I k nariadeniu (EHS) č. 2377/90 pre kurčatá a ošípané na svalovinu, kožu a tuk, pečeň a obličky, pre plutvové ryby na svalovinu a kožu v prirodzenej podobe, s výnimkou zvierat, ktorých vajcia sa produkujú na ľudskú spotrebu. Tento zápis by sa mal rozšíriť na všetky druhy zvierat využívaných na produkciu potravín, pri plutvových rybách sa tento zápis vzťahuje iba na „svalovinu a kožu v prirodzenej podobe“ a pri ošípaných a druhoch hydiny sa vzťahuje na maximálne limity rezíduí, pokiaľ ide o „kožu a tuk v prirodzenej podobe“.
            
         
               (3)
            
            
               Morantel bol zaradený do prílohy I k nariadeniu (EHS) č. 2377/90 pre hovädzí dobytok a ovce na svalovinu, tuk, pečeň, obličky a mlieko. Tento zápis by sa mal rozšíriť na všetky prežúvavce.
            
         
               (4)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (5)
            
            
               Pred uplatnením tohto nariadenia by sa členským štátom mal poskytnúť primeraný čas na vykonanie prípadných úprav potrebných v súvislosti s týmto nariadením, pokiaľ ide o marketingové povolenia udelené v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2).
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne liečivá,
            
         PRIJALA TOTO NARIADENIE:
   Článok 1
   Príloha I k nariadeniu (EHS) č. 2377/90 sa týmto mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 18. októbra 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. augusta 2005
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 1299/2005 (Ú. v. EÚ L 206, 9.8.2005, s. 4).
   
      (2)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      A.   Táto látka (-y) sa pridáva (-jú) do prílohy I (Zoznam farmakologicky účinných látok, pre ktoré boli stanovené maximálne limity rezíduí)
      1.   Antiinfekčné látky
      1.2.   Antibiotiká
      1.2.3.   Chinolóny
      
                  Farmakologicky aktívna (-e) látka (-y)
               
               
                  Markerové rezíduum
               
               
                  Živočíšny druh
               
               
                  MRL
               
               
                  Cieľové tkanivá
               
            
                  
                     Kyselina oxolínová
                  
               
               
                  kyselina oxolínová
               
               
                  všetky druhy zvierat využívané na produkciu potravín (1)
                  
               
               
                  100 μg/kg
               
               
                  svalovina (2)
                  
               
            
                  50 μg/kg
               
               
                  tuk (3)
                  
               
            
                  150 μg/kg
               
               
                  pečeň
               
            
                  150 μg/kg
               
               
                  obličky
               
            2.   Antiparazitiká
      2.1.   Látky účinné proti endoparazitom
      2.1.7.   Tetrahydropyrimidy
      
                  Farmakologicky aktívna (-e) látka (-y)
               
               
                  Markerové rezíduum
               
               
                  Živočíšny druh
               
               
                  MRL
               
               
                  Cieľové tkanivá
               
            
                  
                     Morantel
                  
               
               
                  súčet rezíduí, ktoré sa môžu hydrolyzovať na N-metyl-propán-1,3-diamín a vyjadrené ako ekvivalenty morantelu
               
               
                  všetky prežúvavce
               
               
                  100 μg/kg
               
               
                  svalovina
               
            
                  100 μg/kg
               
               
                  tuk
               
            
                  800 μg/kg
               
               
                  pečeň
               
            
                  200 μg/kg
               
               
                  obličky
               
            
                  50 μg/kg
               
               
                  mlieko
               
            
         (1)  Nepoužívať pri zvieratách, ktorých vajcia sa produkujú na ľudskú spotrebu.
      
         (2)  Pre plutvové ryby sa toto MRL vzťahuje na „svalovinu a kožu v prirodzenej podobe“.
      
         (3)  Pre ošípané a druhy hydiny sa toto MRL vzťahuje na „kožu a tuk v prirodzenej podobe“.